**Приложение №4**

**П Р О Е К Т Н А Д О Г О В О Р**

 **за Абонаментно сервизно обслужване на медицинската апаратура в МБАЛ “Д-р Братан Шукеров”АД**

Днес, …………… 2016 год. в гр.Смолян между:

1. **МБАЛ “Д-р Братан Шукеров” АД,** със седалище и адрес на управление -гр.Смолян бул.България № 2**,** вписано в Търговския регистър при Агенцията по вписванията с ЕИК 120503871, представлявано от д-р Марин Димитров Даракчиев –Изпълнителен директор и Мария Николаева Рускова – Главен счетоводител, наричани по-долу за краткост **„ВЪЗЛОЖИТЕЛ”** от една страна и от друга:

2.**………………..**, седалище и адрес на управление:…………………………… вписано в Търговския регистър при Агенцията по вписванията с ЕИК …………. , представлявано от ………………… - управител, наричан за краткост **„ИЗПЪЛНИТЕЛ”,**

на основание чл. 101е (отм.) от Закона за обществените поръчки и Утвърден прокол на Комисията по чл.101 г, ал.4 (отм.) от ЗОП от Изпълнителния Директор на МБАЛ “Д-р Братан Шукеров” АД за разглеждане и оценка на офертите на участниците в обществената поръчка с предмет: **“Абонаментно сервизно обслужване, профилактика и поддръжка при възникване на необходимост на принципа “при повикване” на медицинска апаратура в МБАЛ “Д-р Братан Шукеров”АД по обособени позиции”** се сключи настоящият Договор за следното:

**I. ПРЕДМЕТ НА ДОГОВОРА**

**Чл.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу заплащане абонаментно сервизно обслужване, включващо диагностика, текущи или основни ремонти, профилактични прегледи и периодични последващи проверки, съгласно Закона за измерванията на медицинската техника в МБАЛ “Д-р Братан Шукеров” АД, град Смолян, описани в Приложение №1, в съответствие с инструкциите за експлоатация на производителя.

**II. СРОК НА ИЗПЪЛНЕНИЕ**

**Чл.2.(1).** Договорът е със срок от 12 месеца.

 **(2).** Договорът влиза в сила от ……….… година.

**III. ЦЕНИ И НАЧИН НА ПЛАЩАНЕ**

**Чл.3.** ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ месечна цена в размер на **………. лева** /…………………… лева/ с включен ДДС, съгласно ценовото предложение на участника, неразделна част от настоящия договор.Тази цена включва и стойността на вложените консумативи при изпълнението на дейностите по ревизии и профилактики най-малко ……….. пъти годишно на медицинската техника.

**Чл.4.** ВЪЗЛОЖИТЕЛЯТ ще заплаща отделно от посочената в чл. 3 месечна цена цената на резервните части, вложени в ремонтите на техниката, като видовете, количествата и тяхната стойност се вписват в протокола по чл. 17 от настоящия договор. Ако не е спазен реда на чл. 16 от този договор, Възложителят може да откаже да възстанови цената на вложените резервни части при извършването на ремонти.

**Чл.5.** ВЪЗЛОЖИТЕЛЯТ заплаща месечната цена за обща поддръжка, както и разходите по т. 4, в срок до 10-то число след представяне от страна на ИЗПЪЛНИТЕЛЯ на фактура по следната сметка на ИЗПЪЛНИТЕЛЯ:

Банка:

IBAN :

ВIC:

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.6.** ИЗПЪЛНИТЕЛЯТ се задължава да поддържа в техническа изправност **медицинската техника**, като извършва **поддръжка** и контрол върху апаратурата и/или

оборудването в съответствие с нормите на действащото българско законодателство,

инструкциите за експлоатация на производителя.

**Чл.7.** ИЗПЪЛНИТЕЛЯТ се задължава да изпълнява предмета на договора професионално и добросъвестно в съответствие с действащите нормативни актове и изискванията на ВЪЗЛОЖИТЕЛЯ.

**Чл.8.** ИЗПЪЛНИТЕЛЯТ се задължава в случай на сигнал за авария или повреда да осигури сервиз максимум до ………….. часа, считано от получаване на сигнал за повреда, като започне незабавно работа по отстраняване на повредата, освен в случаите, когато отстраняването на възникналата повреда налага доставката на резервни части от чужбина.

**Чл.9.** В случаите, когато се налага подмяна на части ИЗПЪЛНИТЕЛЯТ се задължава да достави и подмени същите в срок до 5 (пет) работни дни, освен в случаите, когато се налага доставка на резервни части от чужбина, като предварително представи на ВЪЗЛОЖИТЕЛЯ за утвърждаване заявка с количествата и цените на необходимите за подмяна части и/или консумативи.

**Чл.10.** ИЗПЪЛНИТЕЛЯТ се задължава да влага само оригинални резервни части, които да бъдат придружени със сертификат за качество и произход и гаранционни условия.

**Чл.11.** ИЗПЪЛНИТЕЛЯТ се задължава да осигури гаранционен срок на извършените ремонти,подменени възли и детайли, не по-малък от 6 месеца.

**Чл.12.** ИЗПЪЛНИТЕЛЯТ се задължава да води дневник, в който да отразява техническото състояние на съответната медицинска техника и резултатите от извършените проверки, обслужвания и ремонти.

**Чл.13.** ИЗПЪЛНИТЕЛЯТ се задължава за изпълнение предмета на договора да осигури персонал, който отговаря на всички нормативни изисквания и притежава необходимата правоспособност и професионална квалификация

**Чл.14.** ИЗПЪЛНИТЕЛЯТ е длъжен да уведомява незабавно ВЪЗЛОЖИТЕЛЯ за

констатирани повреди по време на експлоатацията на съоръженията и апаратурата и участва активно в установяване на причината за възникването им.

 Чл.**15.** ИЗПЪЛНИТЕЛЯТ се задължава да вземе необходимите мерки за своевременно отстраняване на допуснати грешки и пропуски по отношение качеството на извършваните дейности, за които ВЪЗЛОЖИТЕЛЯТ е отправил устна или писмена забележка.

**Чл.16.** В случаите, когато се налага подмяна на основни възли и детайли /основен ремонт/, ИЗПЪЛНИТЕЛЯТ се задължава предварително да представи на ВЪЗЛОЖИТЕЛЯ за утвърждаване заявка с посочени видове необходими количества и цена. За цената на необходимите резервни части /основни възли и детайли/ Изпълнителя представя ценова оферта, като Възложителя може да изиска или предложи други ценови оферти за резервни части, които ще се влагат при основен ремонта

**Чл.17.** До 3-то число на съответния месец, ИЗПЪЛНИТЕЛЯТ се задължава да изготвя и представя за утвърждаване от страна на ВЪЗЛОЖИТЕЛЯ протокол, в който се отразяват извършените през предходния месец ремонти.

 Чл.**18.** ИЗПЪЛНИТЕЛЯТ носи отговорност за свои действия или бездействия, в резултат на който са възникнали авария или злополука, или са нанесени вреди на каквото и да е имущество, по време на изпълнение предмета на договора.

**Чл.19.** ИЗПЪЛНИТЕЛЯТ има право да получи уговореното възнаграждение в размер, срокове и при условията, предвидени в договора

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.20.** ВЪЗЛОЖИТЕЛЯТ има право във всеки момент от изпълнението на договора да извършва проверка относно качеството, количеството и сроковете за изпълнение на работите и цялостната дейност предмет на този договор.

**Чл.21.** ВЪЗЛОЖИТЕЛЯТ е длъжен да осигури необходимата информация, достъп и условия на ИЗПЪЛНИТЕЛЯ за изпълнение на договорните му задължения.

**Чл.22.**ВЪЗЛОЖИТЕЛЯТ има право да възложи на ИЗПЪЛНИТЕЛЯ отстраняването на повреди по съоръженията, възникнали вследствие на неправилната им експлоатация от страна на ВЪЗЛОЖИТЕЛЯ

**Чл.23.** ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ уговореното възнаграждение в размера, сроковете и при условията, предвидени в договора.

**Чл.24.** ВЪЗЛОЖИТЕЛЯТ се задължава да определи лице, което да следи за техническото състояние на техниката и общата поддръжка и да подписва необходимите документи по настоящия договор и да уведомява своевременно ИЗПЪЛНИТЕЛЯ за възникнали повреди или аварии на телефон номер ………………. и/или факс номер ………………………………. .

**VІ. ПРЕКРАТЯВАНЕ НА ДОГОВОРА И НЕУСТОЙКИ**

**Чл.25.** Настоящият договор се прекратява:

**(1)**. С изтичане на уговорения срок,

**(2).** С подписване на нов договор със същия предмет по реда и при условията на ЗОП;

**(3).** С едномесечно предизвестие от страна на Възложителя

**(4)**. В други случаи, предвидени в нормативен или подзаконов нормативен акт

**(5)**.При прекратяване на договора на някое от посочените основания, ВЪЗЛОЖИТЕЛЯТ не дължи обезщетения за вреди, които ИЗПЪЛНИТЕЛЯТ е претърпял в следствие на прекратяването на договора.

**Чл.26.** При неспазване срока на предизвестието неизправната страна дължи на изправната неустойка в размер на месечната цена по чл. 3 от договора.

**Чл.27**. При отказ за изпълнение на договора, ИЗПЪЛНИТЕЛЯТ дължи еднократна неустойка в размер на 20% от стойността на съответната позиция от Приложение №1, за която е направен отказа

**Чл.28.** Плащането на неустойката не лишава изправната страна от правото да търси обезщетение за претърпени вреди и пропуснати ползи над размера на договорената неустойка.

 Чл.**29.** При забава за отзоваване или при неизпълнение на някое от задълженията по договора от ИЗПЪЛНИТЕЛЯТ, той дължи на ВЪЗЛОЖИТЕЛЯ неустойка в размер на месечната цена по чл. 3 от договора.

**Чл.30.** Дължимите неустойки ВЪЗЛОЖИТЕЛЯТ прихваща от дължимите плащания към ИЗПЪЛНИТЕЛЯ, а когато те са недостатъчни същите се събират по общия ред.

**Чл.31.** При забава на ИЗПЪЛНИТЕЛЯ, за отстраняване на повреда повече от 10 дни, ВЪЗЛОЖИТЕЛЯТ има право да прекрати договора едностранно и без предизвестие, като неустойката в този случай е в размер на 20% от съответната позиция от Приложение №1.

**Чл.32.** Страните по договора се освобождават от отговорност за неизпълнение на договорните им задължения за времето на действие на непреодолима сила /форсмажорни обстоятелства/.

**VIІ. ОБЩИ РАЗПОРЕДБИ**

**Чл.33.** Всички спорове, възникнали при и по повод изпълнението на настоящия договор, ще се решават по пътя на преговори между страните, а при липса на съгласие от компетентния съд.

**Чл.34.** За всички неуредени въпроси в настоящия договор ще се прилагат разпоредбите на действащото българско законодателство

**Чл.35.**Страните се съгласяват, че всички уведомления, съобщения и кореспонденция ще се извършват на долу посочените адреси, телефони и факс, като при коректното им изпращане на посочените места ще се считат за редовно връчени:

**За ВЪЗЛОЖИТЕЛЯ**: **За ИЗПЪЛНИТЕЛЯ:**

МБАЛ „Д-р Братан Шукеров” АД

гр. Смолян

бул. „България” № 2

тел. 0301/62549

факс: 0301/62549

Неразделна част от този договор са следните приложения:

**Приложение № 1** – Ценово предложение на участника

**Приложение № 2** – Техническо предложение на участника

Настоящият договор се състави и подписа в два еднообразни екземпляра, един за **ИЗПЪЛНИТЕЛЯ** и един за **ВЪЗЛОЖИТЕЛЯ**

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

 **Приложение №1**

**към договор за абонаментно сервизно обслужване на медицинска апаратура от …………………година, сключен между МБАЛ “Д-р Братан Шукеров”АД и ……………………….**

|  |  |  |  |  |
| --- | --- | --- | --- | --- |
| **Обособена позиция** | **НАИМЕНОВАНИЕ** | **Сериен номер** | **Производител** | **месечна абонаментна вноска с включен ДДС** |

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**